Zana Muhsen

Si Zana Muhsen (namundag kan 1965 sa Birmingham, Inglatera), sarong Briton na autor midbid sa saiyang librong Sold: Story of Modern-day Slavery asin an sunod kaini iyo an A Promise to Nadia. An mga libro iniistorya an mga agi-agi niya asin saiyang tugang na si Nadia (namundag 1966) pagkatapos sinda naipabakal sa sarong kasal kan saindang ama, na si Muthanna Muhsen, sarong Yemeni émigré.

 Biograpiya 
Sa mga libro asin sa mga interbyu, sinabi ni Muhsen na siya saka an saiyang tugang na babayi ipinadara sa Yemen sa pagkakaintindi na mainot sinda pag piyesta para mabisto an paternal na lado kan saindang pamilya. Sabi ni Muhsen na dai niya aram an plano kan saindang ama, dawa ngani sinabi sa saiyang tugang na si Nadia na may tinao an ama niya saiya na ritrato kan magigin agom kaini, si Mohammed, sa UK, asin huling aram niyang maagom siya.

Kan sinda umabot sa Maqbanah, si Zana, 15 asin Nadia, 13,  naaraman ki Abdul Khada na siya agom nin sarong hoben na aki kan amigo kan ama. 

Si Zana nag-iistar sa sarong banwaan na inaapod na Hockail asin si Nadia nakaistar sa Ashube.  An ina ninda, si Miriam Ali, sarong babaying taga Inglatera, naghagad nin tabang sa Foreign Office, alagad sinabi saiya na mantang sinda ngunyan agom nin Yemeni na mga lalake, makakahali sinda sa nasyon kun may permiso kan saindang mga agom.

Kan 1987, sarong peryodistang kan Observer, si Eileen McDonald, nagbisita sa mga daragita asin nagsurat nin serye nin mga artikulo na naglaladawan kan mga Muhsen bilang aping-api na mga oripon.  An mga daragita nakimahirak ki McDonald, asin sa saiyang lalaking retratista na tabangan sindang maghali sa nasyo, asin an saklaw kan medya nagsunsun nin kurahaw sa UK.  Sagkod, nagtaong permiso an gobyerno nin Yemen na maghali sa nasyon kadtong 1988, alagad binawalan sinda na kuanon an mga ako ninda (Si Zana ugwa sarong aki, si Marcus,  saka Nadia tulo, Haney asin Tina an ngaran kan duwa). 

Si Zana Muhsen nagpirmi sa Inglatera asin kan 1992, nagsurat: Sold: Story of Modern-day Slavery kaiba an ghostwriter na si Andrew Crofts, kun isinaysay an saiyang mga pinag-agihan. Ini sarong internasyonal na bestseller asin tig-dramatise kan BBC Radio 4. Anretrato kan sarong nakatahob na babae sa cover kan Sold iyo si Nadia Muhsen. 

Kan 2001, si Zana Muhsen asin Crofts nagsurat nin kasunod na libro, A Promise to Nadia - an totoong istorya kan sarong Briton na oripon.  

Si Nadia Muhsen nagtaong interbyu kay Melanie Finn, sarong peryodista para sa The Guardian, kan 2002 na kun sain sinabi niya na maugma siya sa saiyang buhay, na nagsasabi, "Dai lamang ako nag-iisip na maghali. An tugang ko man lang gusto man sanang maghali, huli ta dai sya komportable."

Sa Instagram ni Zana kan 2015, si Nadia asin kan saiyang mga aki (kaiba si Marcus) nagpasiring na sa Inglatera.

 Bibliograpiya 

 Sold: Story of Modern-day Slavery (1994) (1994) 
 A Promise to Nadia (2000)

 Dagdag pang babasahon 

 de Hart, Betty (2001). "Not Without My Daughter: On Parental Abduction, Orientalism and Maternal Melodrama". European Journal of Women's Studies 8':51-65.

 Mga Toltolan 

Kategorya:Mga babaying Yemeni
Kategorya:Mga Babaying Yemeni na Parasurat
Kategorya:Namundag kan 1965
Kategorya:Ika-20ng siglong mga Yemeni
Kategorya:Ika-20ng siglong mga Yemeni na Babaying Parasurat
Kategorya:Ika-20ng siglong mga Yemeni na Babayi
Kategorya:Ika-21ng siglong mga Yemeni na Babayi
Kategorya:Ika-21ng siglong mga Yemeni na Babaying parasurat